വേണു നാഗവള്ളി

മലയാളചലച്ചിത്രവേദിയിലെ ഒരു  ചലച്ചിത്രകാരനായിരുന്നു എൻ.എസ്. വേണുഗോപാലൻ എന്ന വേണു നാഗവള്ളി (ജീവിതകാലം:1949 ഏപ്രിൽ 16- 2010 സെപ്റ്റംബർ 9). അഭിനേതാവ്, തിരക്കഥാകൃത്ത്, സംവിധായകൻ എന്നീ നിലകളിൽ വേണു നാഗവള്ളി തന്റെ കഴിവ് തെളിയിച്ചിട്ടുണ്ട്. മലയാളിത്തമുള്ള ചലച്ചിത്രങ്ങൾ സംവിധാനം ചെയ്യുന്നതിൽ ശ്രദ്ധേയനായിരുന്നു ഇദ്ദേഹം. 12 മലയാളചലച്ചിത്രങ്ങൾ ഇദ്ദേഹം സംവിധാനം ചെയ്‌തിട്ടുണ്ട്. ഏകദേശം 32-ഓളം ചലച്ചിത്രങ്ങളിൽ അഭിനയിക്കുകയും,10ഓളം ചിത്രങ്ങൾക്ക് വേണ്ടി രചന നിർവഹിക്കുകയും ചെയ്തു. എഴുത്തുകാരനും പ്രക്ഷേപണ കലയിലെ മുൻനിരക്കാരിൽ ഒരാളുമായിരുന്നു നാഗവള്ളി. ആകാശവാണി പ്രോഗ്രാം എക്‌സിക്യൂട്ടീവും വ്യാഖ്യാതാവും നാടകകൃത്തും സംവിധായകനുമായിരുന്ന നാഗവള്ളി ആർ. എസ് കുറുപ്പിന്റെ മകനാണ് വേണു. മാതാവ്: രാജമ്മ. രാമചന്ദ്രൻ, വസുന്ധര ലളിതാംബിക എന്നിവരണ് സഹോദരങ്ങൾ. ഗുരുതരമായ സിറോസിസ് രോഗത്തെത്തുടർന്ന് 2010 സെപ്റ്റംബർ 9-നു് തിരുവനന്തപുരത്തെ കിംസ് ആശുപത്രിയിൽ വെച്ച് അദ്ദേഹം അന്തരിച്ചു.

തുടക്കം
വിദ്യാഭ്യാസം തിരുവനന്തപുരം മോഡൽ സ്‌കൂൾ, യൂണിവേഴ്‌സിറ്റി കോളേജ് എന്നിവിടങ്ങളിലായിരുന്നു. പിതാവിന്റെ പാത പിന്തുടർന്ന് ആൾ ഇന്ത്യാ റേഡിയോയിൽ അനൗൺസറായി ഔദ്യോഗിക ജീവിതത്തിന് തുടക്കമിട്ടു. തുടർന്ന് സിനിമയിലെത്തുകയും ആദ്യം അഭിനേതാവും പിന്നീട് സംവിധായകനുമായി മാറി.

 സിനിമാജീവിതം 
ഉൾക്കടൽ എന്ന ജോർജ്‌ ഓണക്കൂറിന്റെ നോവൽ കെ.ജി. ജോർജ് ചലച്ചിത്രമാക്കിയപ്പോൾ രാഹുലൻ എന്ന കഥാപാത്രത്തെ അവതരിപ്പിച്ചാണ്‌ വേണു നാഗവള്ളി മലയാളചലച്ചിത്രവേദിയിലേക്ക്‌ കടന്നു വന്നത്‌. 1979-ലാണ് ഈ ചിത്രം പുറത്തിറങ്ങിയത്. ശാലിനി എന്റെ കൂട്ടുകാരി(1978) , ചില്ല് (1982), ലേഖയുടെ മരണം ഒരു ഫ്ലാഷ് ബാക്ക് (1983), എന്റെ അമ്മു നിന്റെ തുളസി അവരുടെ ചക്കി (1985), ദേവദാസ്( 1989), മിന്നാരം (1994), ഭാഗ്യദേവത  (2009) തുടങ്ങിയ ചിത്രങ്ങൾ ഇദ്ദേഹത്തിന്റെ ശ്രദ്ധിക്കപ്പെട്ട ചിത്രങ്ങളിൽ ചിലതാണ്. 1985 ൽ കൃഷ്ണസ്വാമി സംവിധാനം  ചെയ്ത കൂടിയാട്ടത്തിൽ മാനസിക രോഗം ആരോപിക്കപ്പെട്ട നായക കഥാപാത്രമായി ഏറെ ശ്രദ്ധ നേടി.സബിതാ ആനന്ദിനും അഹല്യക്കുമൊപ്പം മികച്ച അഭിനയമാണ് അദ്ദേഹം കാഴ്ച്ചവെച്ചത്.സുഖമോ ദേവി (1986) എന്ന ചലച്ചിത്രമാണ് ആദ്യമായി വേണു സംവിധാനം ചെയ്തത്. സുഖമോ ദേവി തനിക്ക് പരിചയമുള്ള വ്യക്തികളുടെ കഥയാണെന്ന് വേണുനാഗവള്ളി പറഞ്ഞിട്ടുണ്ട്, അതിലെ ആത്മാംശമുള്ള കഥാപാത്രമായ നന്ദനെ ശങ്കർ അവതരിപ്പിച്ചു. ഈ ചിത്രത്തിന്റെ കഥയും തിരക്കഥയും ഇദ്ദേഹത്തിന്റേത് തന്നെയായിരുന്നു. സുഖമോ ദേവിയ്ക്ക് പുറമേ അർത്ഥം, കിലുക്കം, അഹം എന്നിവയിൽ തുടങ്ങി 2009-ൽ പുറത്തിറങ്ങിയ ഭാര്യ സ്വന്തം സുഹൃത്ത് എന്നീ ചിത്രങ്ങളൊക്കെ വേണു നാഗവള്ളി തിരക്കഥയെഴുതിയതാണ്. സുഖമോ ദേവി (1986), സർവ്വകലാശാല (1987), കിഴക്കുണരും പക്ഷി (1991), ഏയ് ഓട്ടോ(1990), ലാൽ സലാം (1990) തുടങ്ങിയ ചിത്രങ്ങൾ വേണു നാഗവള്ളി സംവിധാനം ചെയ്ത ചിത്രങ്ങളിൽ ഏറെ ശ്രദ്ധിക്കപ്പെട്ടവയായിരുന്നു.

നീണ്ട മുടിയും വിഷാദഭാവമുള്ള കണ്ണുകളുമുള്ള തന്റെ ആദ്യകാല കഥാപാത്രങ്ങളുടെ വേഷവും ശരീരഭാഷയും മലയാളികളുടെ പ്രത്യേകിച്ച്   സ്ത്രീ പ്രേക്ഷകരുടെ മനസ്സിൽ നാഗവള്ളിക്ക് വിഷാദ കാമുകന്റെയും പരിശുദ്ധപ്രണയിയുടെയും പ്രതിഛായ നേടിക്കൊടുത്തു. ലാൽസലാം, രക്തസാക്ഷികൾ സിന്ദാബാദ്  എന്നിവ സംവിധാനം ചെയ്തതും മീനമാസത്തിലെ സൂര്യനിൽ മഠത്തിൽ അപ്പു എന്ന കഥാപാത്രത്തെ അവതരിപ്പിച്ചതും അദ്ദേഹത്തിനു കമ്യൂണിസ്റ്റ് പരിവേഷവും പ്രേക്ഷകർ ചാർത്തി നൽകി. സുഖമോ ദേവി മുതൽ ഭാര്യ സ്വന്തം സുഹൃത്ത് വരെയുള്ള ചിത്രങ്ങളിൽ അദ്ദേഹം മുന്നോട്ടുവെക്കുന്ന ആദർശബദ്ധമായ ജീവിതവും പ്രേക്ഷക ശ്രദ്ധ നേടിയിട്ടുണ്ട്. എന്നാൽ വേണു നാഗവള്ളി തിരക്കഥയും സംഭാഷണവും എഴുതിയ കിലുക്കം എന്ന ഹാസ്യ ചിത്രം നേടിയ ജനപ്രീതി അദ്ദേഹത്തിന്റെ നർമ്മബോധത്തിന് ഉത്തമ ഉദാഹരണമാണ്.

വാണിജ്യ സിനിമകൾക്കും ആർട്ട്‌ സിനിമകൾക്കും ഇടയിൽ തന്റേതായ സ്‌ഥാനം കണ്ടെത്തിയ  വേണു നാഗവള്ളിയുടെ ചലച്ചിത്രസംഭാവനകളുടെ പട്ടിക ഇപ്രകാരമാണ്:

അഭിനയിച്ച സിനിമകൾ
 സിനിമകൾ  വർഷം  കഥാപാത്രം ഭാഗ്യദേവത  2009  ആന്റോ  രൗദ്രം  2008  ഡോക്ടർ അഞ്ചിൽ ഒരാൾ അർജുനൻ2007 പദ്മനാഭൻ ബാബാ കല്യാണി  2006  വി. നിനൻ  ഫോട്ടോഗ്രാഫർ 2006 - പതാക  2006  ശേഖർജി  പൌരൻ 2005  ചീഫ് മിനിസ്റ്റർ ദീപങ്ങൾ സാക്ഷി  2005  അഡ്വക്കേറ്റ്  കാഴ്ച  2004  മജിസ്‌ട്രേറ്റ്  സത്യം  2004  ചീഫ് മിനിസ്റ്റർ  വാണ്ടഡ്    2004   കൃഷ്ണദാസ് ഹരികൃഷ്ണൻസ് 1998  വിശ്വംഭരൻ മിന്നാരം  1994  - പക്ഷെ  1994  ഉണ്ണിയേട്ടൻ  ദേവദാസ്  1989 ദേവദാസ് വാർത്ത 1986  -ഒരു കഥ ഒരു നുണക്കഥ 1986  -സുനിൽ വയസ്സ് 201986 ജയകുമാർ അധ്യായം ഒന്ന് മുതൽ 1985  രമേശൻ നായർ എന്റെ അമ്മു നിന്റെ തുളസി അവരുടെ ചക്കി1985  ശക്തി മീനമാസത്തിലെ സൂര്യൻ1985  മഠത്തിൽ അപ്പു  ഉയരും ഞാൻ നാടാകെ  1985  -ആരാന്റെ മുല്ല കൊച്ചു മുല്ല 1984  ജോയ് ആദാമിന്റെ വാരിയെല്ല്1983  ഗോപി  ലേഖയുടെ മരണം ഒരു ഫ്ലാഷ്ബാക്ക് 1983 പ്രശ്‌നം ഗുരുതരം1983  വേണു  ഓമനതിങ്കൾ 1983  -ചില്ല് 1982 അനന്തൻ ഇത്തിരി നേരം ഒത്തിരി കാര്യം1982 -യവനിക 1982  ജോസഫ്  കോലങ്ങൾ 1981 വേണു നാഗവള്ളിഅർച്ചന ടീച്ചർ 1981 അണിയാത്ത വളകൾ 1980   രവി ശങ്കർ ശാലിനി എന്റെ കൂട്ടുകാരി 1978 പ്രഭ ഉൾക്കടൽ1978   രാഹുലൻ 

സംവിധാനം ചെയ്ത സിനിമകൾ

 സിനിമകൾ  വർഷം ഭാര്യ സ്വന്തം സുഹൃത്ത് 2009 രക്തസാക്ഷികൾ സിന്ദാബാദ് 1998  അഗ്‌നിദേവൻ   1995  ആയിരപ്പറ 1993 കളിപ്പാട്ടം   1993 കിഴക്കുണരും പക്ഷി 1991 ഏയ് ഓട്ടോ 1990  ലാൽസലാം 1990 സ്വാഗതം   1989 അയിത്തം   1987  സർവകലാശാല   1987സുഖമോദേവി 1986

കഥ / തിരക്കഥ എഴുതിയ സിനിമകൾ
 സിനിമകൾ  വർഷം വിഷ്ണു   1994 ഭാര്യ സ്വന്തം സുഹൃത്ത്   2009സമ്മർ ഇൻ ബെത്ലഹേം (കഥ)1998 ആയിരപ്പറ 1993 കളിപ്പാട്ടം 1993 കിലുക്കം  1991 കിഴക്കുണരും പക്ഷി 1991 ഏയ് ഓട്ടോ  1990 അർത്ഥം  1989 സർവകലാശാല  1987 സുഖമോദേവി  1986

കുടുംബം
ഭാര്യ മീര. മകൻ വിവേക്.

 അവലംബം 

 പുറമേയ്ക്കുള്ള കണ്ണികൾ 

 മലയാളം മൂവി & മ്യൂസിക് ഡാറ്റാബേസ് (M3DB) ൽ നിന്ന് വേണു നാഗവള്ളി

വർഗ്ഗം:1949-ൽ ജനിച്ചവർ
വർഗ്ഗം:2010-ൽ മരിച്ചവർ
വർഗ്ഗം:ഏപ്രിൽ 16-ന് ജനിച്ചവർ
വർഗ്ഗം:സെപ്റ്റംബർ 9-ന് മരിച്ചവർ
വർഗ്ഗം:മലയാളചലച്ചിത്രനടന്മാർ
വർഗ്ഗം:മലയാളചലച്ചിത്രസംവിധായകർ
വർഗ്ഗം:മലയാളതിരക്കഥാകൃത്തുക്കൾ